KUN พุ่งพรวด 14% ทะลุบาทอีกครั้ง จับตาไตรมาส 4 โตแกร่ง หนุนรายได้ปี 63 แตะ 800 ลบ.
KUN พุ่งพรวด 14% ทะลุบาทอีกครั้ง จับตาไตรมาส 4 โตแกร่ง หนุนรายได้ปี 63 แตะ 800 ลบ. ล่าสุดอยู่ที่ 1.11 บาท บวก 0.14 บาท หรือ 14.43% มูลค่าซื้อขาย 6.81 ล้านบาท
KUN พุ่งพรวด 14% ทะลุบาทอีกครั้ง จับตาไตรมาส 4 โตแกร่ง หนุนรายได้ปี 63 แตะ 800 ลบ. ล่าสุดอยู่ที่ 1.11 บ. บวก 0.14 บ. หรือ 14.43% มูลค่าซื้อขาย 6.81 ลบ.
19 ม.ค. 2564

ผู้สื่อข่าวรายงานว่า ราคาหุ้น บริษัท วิลล่า คุณาลัย จำกัด (มหาชน) หรือ KUN ล่าสุด ณ เวลา 11.48 น. อยู่ที่ 1.11 บาท บวก 0.14 บาท หรือ 14.43% สูงสุดที่ 1.15 บาท ต่ำสุดที่ 0.98 บาท ด้วยมูลค่าซื้อขาย 6.81 ล้านบาท

ทั้งนี้นางประวีรัตน์ เทวอักษร ประธานเจ้าหน้าที่บริหาร KUN เปิดเผยว่า ในปี 2563 ช่วงที่ผ่านมา บริษัทประสบความสำเร็จในการดำเนินธุรกิจเป็นอย่างมาก ภายใต้การบริหารงานบนความท้าทายสถานการณ์การแพร่ระบาดของเชื้อไวรัสโควิด-19 โดยบริษัทสามารถดำเนินงานได้ตามเป้าหมายที่วางไว้ตลอดช่วงปี 2563 ที่ผ่านมา โดยเฉพาะอัตราการเติบโตของรายได้รวมปี 2563 น่าจะแตะระดับ 800 ล้านบาท จากปี 2562 ที่มีรายได้รวม 652.67 ล้านบาท ซึ่งช่วง 9 เดือนแรกของปี 2563 บริษัทมีรายได้รวมแล้ว 497.74 ล้านบาท
ขณะที่ช่วงไตรมาส 4/2563 เป็นช่วงไฮซีซั่นของธุรกิจอสังหาริมทรัพย์ หนุนทั้งการโอนกรรมสิทธิ์และการขาย ทั้งนี้ การทำโปรโมชั่น ลด แลก แจก แถม ซึ่งเป็นปัจจัยหลักในการประกอบการตัดสินใจซื้อของผู้บริโภค ส่งผลให้บริษัทมียอดขาย (Presale) ในช่วงไตรมาส 4/2563 รวมมูลค่ากว่า 300 ล้านบาท
“เฉพาะเดือนธันวาคมเพียงเดือนเดียว บริษัทมียอดขายเข้ามากว่า 130 ล้านบาท ดังนั้น จากปัจจัยดังกล่าวส่งผลให้บริษัทมีความสามารถทำยอดขายในช่วงโค้งสุดท้าย 2563 ได้เกินกว่าเป้าหมายที่ตั้งไว้ ขณะเดียวกันปัจจุบันบริษัทมีโครงการบ้านพร้อมโอน (Inventory) มูลค่ารวมประมาณ  200 ล้านบาท และมียอดขายรอโอน (Backlog) ในมือมูลค่ารวมประมาณ 333  ล้านบาท ซึ่งจะทยอยส่งมอบและรับรู้เป็นรายได้ในปี 2564 ทั้งหมด” นางประวีรัตน์ กล่าว